Priama reč Lucie Piussi
.lucia Piussi
.časopis
.osobnosti
16.11.2014
Keď mala moja sestra premiéru filmu Krehká identita v Slovenskom dome v Prahe, premietač zabudol dať dolu kryt z premietačky. Film bol, až na malý krúžok v strede, úplne rozostrený. Keď to sestra zbadala, zhíkla: "Ale takto som to nenatočila!" Premietač sa na ňu otočil a bez mihnutia oka jej oznámil: "Ale natočila. Vy točíte takéto rozostrené zábery." "Ach," vzdychla sestra a bezvládne padla do kresla. Srdce jej búšilo a v hlave počula len hukot. Siahla po whisky na stole a už sa do konca filmu nespamätala. Keď po čase premietač zistil, že to on sám zabudol dať kryt z premietačky dole, nepovedal ani mäkké f.